UDHËZIM I PËrbashkËt
Nr. 15, datë 20.5.2015

PËR DISA NDRYSHIME NË UDHËZIMIN  E PËRBASHKËT TË MINISTRISË SË ARSIMIT DHE SHKENCËS DHE MINISTRISË SË FINANCAVE NR. 29/1, DATË 16.8.2011 “PËR PËRCAKTIMIN E TARIFAVE TË SHËRBIMEVE QË KRYEN AGJENCIA PUBLIKE E AKREDITIMIT TË ARSIMIT TË LARTË”, TË NDRYSHUAR

Në zbatim të nenit 102 të Kushtetutës, neneve 60, 61 dhe nenit 62 të ligjit nr. 9741, datë 21.5.2007, “Për arsimin e lartë në Republikën e Shqipërisë”, të ndryshuar, dhe vendimit nr. 424, datë 2.6.2010 të Këshillit të Ministrave “Për miratimin e rregullores për sistemin e akreditimit, organizimit dhe veprimtarinë e institucioneve të sigurimit të jashtëm të cilësisë”, të ndryshuar,

UDHËZOJMË:

1. Në të gjithë përmbajtjen e udhëzimit togfjalëshi “Ministria e Arsimit dhe Shkencës” zëvendësohet me togfjalëshin “Ministria përgjegjëse për çështjet e arsimit”.
2. Në emërtimin e pikës 2, pas fjalëve “... me angazhimin e ekspertëve të jashtëm, vendës ose të huaj...” shtohen fjalët “... apo agjencive të huaja të vlerësimit, pjesë e rrjetit evropian të Agjencive të Sigurimit të Cilësisë (ENQA) ...”.
3. Në pikën 9, pas germës “ç” shtohet një germë “d” me këtë përmbajtje:
“d. Për pagesat dhe shpenzimet për agjenci vlerësimi të huaja, pjesë e rrjetit evropian të Agjencive të Sigurimit të Cilësisë (ENQA), të angazhuara për vlerësimin e jashtëm të cilësisë”.
4. Ngarkohet Ministria e Arsimit dhe Sportit, Ministria e Financave dhe Agjencia Publike e Akreditimit të Arsimit të Lartë, për zbatimin e këtij udhëzimi.
Ky udhëzim hyn në fuqi menjëherë dhe botohet në Fletoren Zyrtare.

